	Видях как амфибиите — наполовина риби, наполовина нещо ново — напускат водата за първи път и започват да дишат с дробовете си. Появиха се влечугите, които бяха ново вибрационно ниво за материята, и покриха земята във великата епоха на динозаврите. После се появиха топлокръвните млекопитаещи и също се разпространиха по цялата земя и аз осъзнах, че всеки нов вид, който се появяваше, издига живота — материята — на по-високо вибрационно ниво. Най-сетне движението напред достигна своя завършек. Там, на връхната му точка, стоеше човешкият род.